Saime taas üle pika aja kodust välja ja sai kohalike sõpradega (eestlanna ja hollandlane) käia mägedes. Külastasime siis mitmel pool Soome kolooniaks peetud Penedo linnakest. Reis ise oli väga lahe: ilus roheline kõik, kümmekond koske, mõnus soe ilm. Aga Penedost oleks lootnud leida rohkem Soomet meenutavaid asju. Tundub, et see oli kunagi soomlaste koloonia, aga nüüd on kohalikega  segunemine selle koloonia hävitanud. Mitmed kaupluste ja firmade nimed olid küll soomekeelsed, kuid soomlase välimusega ning soome keelt kõnelevaid isikuid ei jäänud silma. Üks erand oli siiski - õhtul söömas käies nägime üht paksu blondi meest kõevallauas ja tema portugali keel oli kerge aktsendiga.    Muidu oli linn suveniiripoekesi ja shokolaadivabrikuid täis. Aga need suveniirid ei olnud enamjaolt Soomega seotud. Pühapäeval käisime ka kohalikus Soomet tutvustavas muuseumis, seal oli juba rohkem  näha Soome asju. Kesklinnas asub ka väidetavalt ainuke jõuluvana maja :)    Võib-olla lisan lähiajal mõne foto ka juurde, et parem ilme tekiks.